Diari Oficial de la Generalitat Valenciana


Sumari del DOGV 3513, del 09-06-1999 (1999/5402)

REIAL DECRET 846/1999, de 21 de maig, sobre traspàs a la Comunitat Valenciana de les funcions i serveis en matèria educativa, d'assistència i serveis socials, ocupació i formació professional ocupacional dels treballadors del mar, encomanades a l'Institut Social de la Marina (ISM).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1999/05/21/846/dof/vci/html**

### Dades del document

Número de DOGV
:   3513

Data del DOGV
:   09-06-1999

Secció del DOGV
:   I. DISPOSICIONS GENERALS

Número del document
:   1999/5402


Data del document
:   21-05-1999

Organisme emissor
:   Ministeri d'Administracions Públiques

Tipus de document
:   Reial decret

Descriptors 

:   * lluita contra l'atur
    * legislació
    * formació professional
    * descentralització
    * servei social
    * tripulació
    * competència administrativa

REIAL DECRET 846/1999, de 21 de maig, sobre traspàs a la Comunitat Valenciana de les funcions i serveis en matèria educativa, d'assistència i serveis socials, ocupació i formació professional ocupacional dels treballadors del mar, encomanades a l'Institut Social de la Marina (ISM). [1999/S5402]
  
L'article 149.1.17 de la Constitució atribueix a l'Estat la competència exclusiva en matèria de legislació bàsica i règim econòmic de la Seguretat Social, sense perjudici de l'execució dels seus serveis per les comunitats autònomes. Així mateix, l'article 149.1.13 de la Constitució reserva a l'Estat la competència exclusiva sobre les bases i la coordinació de la planificació general de l'activitat econòmica, i estableix en aquest article 149.1.7, que l'Estat té competència exclusiva en matèria de legislació laboral, sense perjudici de la seua execució pels òrgans de les comunitats autònomes.
  
En l'article 149.1.30 de la Constitució s'estableix la competència exclusiva de l'Estat sobre regulació de les condicions d'obtenció, expedició i homologació de títols acadèmics i professionals i normes bàsiques per al desenvolupament de l'article 27 de la Constitució, article que reconeix el paper dels poders públics pel que fa a la programació general de l'ensenyament, inspecció i homologació del sistema educatiu, per a garantir el compliment de les lleis.
  
Alhora, l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, i reformat per Llei Orgànica 5/1994, de 24 de març, disposa en el seu article 38.2 que, en matèria de seguretat social, correspondrà a la Comunitat Valenciana:
  
a) El desplegament legislatiu i l'execució de la legislació bàsica de l'Estat, llevat de les normes que configuren el règim econòmic d'aquesta.
  
b) La gestió del règim econòmic de la Seguretat Social.
  
Així mateix, l'article 31.24 de l'esmentat estatut estableix la competència exclusiva de la Generalitat Valenciana en matèria d'assistència social, i l'article 33.1 que li correspon l'execució de la legislació de l'Estat en matèria laboral, i assumeix les facultats, competències i serveis que en aquest i en quant a execució té actualment l'Estat, sense perjudici en l'alta inspecció d'aquest. I en el número 1 de l'apartat 1 de l'article 34 que, d'acord amb les bases i l'ordenació de l'activitat econòmica general i la política monetària de l'Estat, correspon a la Generalitat Valenciana, en els termes previstos en els articles 38 i 131 i en l'article 149.1.11 i 13 de la Constitució, la competència exclusiva en matèria de planificació de l'activitat econòmica de la Comunitat.
  
Per una altra banda, l'article 35 de l'Estatut d'Autonomia de la Comunitat Valenciana disposa que és competència plena de la Generalitat Valenciana la regulació i l'administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjudici del que disposen l'article 27 de la Constitució i lleis orgàniques que, d'acord amb l'apartat 1 de l'article 81 d'aquesta, el desenvolupen, de les facultats que atribueix a l'Estat l'article 149.1.30 de la Constitució i de l'alta d'inspecció necessària per al seu compliment i garantia.
  
Finalment el Reial Decret 4.015/1982, de 29 de desembre, estableix les normes i el procediment al qual s'han d'ajustar els traspassos de funcions i serveis de l'Estat a la Comunitat Valenciana.
  
De conformitat amb el que disposa el reial decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta comissió va adoptar, en la reunió del dia 21 d'abril de 1999, l'acord oportú la virtualitat pràctica del qual exigeix l'aprovació del Govern mitjançant reial decret.
  
Per tant, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta del ministre d'Administracions Públiques, i amb la deliberació prèvia del Consell de Ministres en la reunió del dia 21 de maig de 1999,
  
DECRETE
  
Article 1
  
S'aprova l'acord de la Comissió Mixta de transferències prevista en la disposició transitòria quarta de l'Estatut d'Autonomia de la Comunitat Valenciana, adoptat pel ple d'aquesta comissió en sessió del dia 21 d'abril de 1999, sobre traspàs a la Comunitat Valenciana de les funcions i serveis en matèria educativa d'assistència i serveis socials, ocupació i formació professional ocupacional dels treballadors del mar, encomanades a l'Institut Social de la Marina, i que es transcriu com a annex a aquest reial decret.
  
Article 2
  
En conseqüència, queden traspassats a la Comunitat Valenciana les funcions i serveis, i també els béns, els drets i les obligacions, i mitjans personals que figuren en les relacions adjuntes a l'acord de la Comissió Mixta, en els termes i les condicions que allí s'especifiquen, així com els crèdits pressupostaris determinats segons els procediment establit en l'acord.
  
Article 3
  
El traspàs a què es refereix aquest reial decret serà efectiu a partir del dia assenyalat en l'acord de l'esmentada Comissió Mixta, sense perjudici que l'Institut Social de la Marina o altres òrgans competents produesquen, fins l'entrada en vigor d'aquest reial decret, si s'escau, els actes administratius necessaris per al manteniment dels serveis en aquest règim i nivell de funcionament que tingueren en el moment de l'adopció de l'acord.
  
Disposició final única
  
Aquest reial decret entrarà en vigor l'endemà de la publicació en el Boletín Oficial del Estado.
  
Madrid, 21 de maig de 1999
  
JOAN CARLES R.
  
El ministre d'Administracions Públiques,
  
ÁNGEL ACEBES PANIAGUA.
  
Annex
  
La senyora Rosa Rodríguez Pascual i la senyora Catalina Escuín Palop, secretàries de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, certifiquen:
  
Que el Ple de la Comissió Mixta, celebrat el dia 21 d'abril de 1999, es va adoptar un acord sobre traspàs a la Comunitat Valenciana de les funcions i serveis en matèria educativa, d'assistència i serveis socials, ocupació i formació professional ocupacional dels treballadors del mar encomanades a l'Institut Social de la Marina (ISM), en els termes que tot seguit s'expressen:
  
A) Normes constitucionals, estatutàries i legals en les quals s'empara el traspàs.
  
La Constitució, en l'article 149.1.17 atribueix a l'Estat la competència exclusiva en matèria de legislació bàsica i règim econòmic de la Seguretat Social, sense perjudici de l'execució dels seus serveis per les comunitats autònomes.
  
Així mateix, l'article 149.1.13 de la Constitució reserva a l'Estat la competència exclusiva sobre les bases i coordinació de la planificació general de l'activitat econòmica, i estableix en aquest article 149.1.7 que l'Estat té competència exclusiva en matèria de legislació laboral sense perjudici de la seua execució pels òrgans de les comunitats autònomes.
  
En l'article 149.1.30 de la Constitució s'estableix la competència exclusiva de l'Estat sobre regulació de les condicions d'obtenció, expedició i homologació de títols acadèmics i professionals i les normes bàsiques per al desenvolupament de l'article 27 de la Constitució, article que reconeix el paper dels poders públics pel que fa a la programació general de l'ensenyament, la inspecció i l'homologació del sistema educatiu, per a garantir el compliment de les lleis.
  
L'Estatut d'Autonomia de la Comunitat Valenciana, aprovat per Llei Orgànica 5/1994, de 24 de març, estableix en l'article 38.2 que, en matèria de Seguretat Social, correspondrà a la Generalitat Valenciana:
  
a) El desenvolupament legislatiu i l'execució de la legislació bàsica de l'Estat, llevat de les normes que configuren el règim econòmic d'aquesta.
  
b) La gestió del règim econòmic de la Seguretat Social.
  
Així mateix, l'article 33.1 de l'Estatut d'Autonomia de la Comunitat Valenciana estableix que correspon a la Generalitat Valenciana l'execució de la legislació de l'Estat en matèria laboral, i assumeix les facultats, les competències i els serveis que en aquest àmbit i a nivell d'execució té actualment l'Estat, respecte de les relacions laborals, sense perjudici de l'alta inspecció d'aquest. Per una altra banda, l'article 35 de l'Estatut d'Autonomia de la Comunitat Valenciana estableix que és competència plena de la Generalitat la regulació i administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjudici del que es disposa en l'article 27 de la Constitució i lleis orgàniques que, d'acord amb l'apartat 1 de l'article 81 d'aquesta, el desenvolupen; de les facultats que atribueix a l'Estat l'article 149.1.30 de la Constitució i de l'alta inspecció necessària per al seu compliment i garantia.
  
El Reial Decret 1414/1981, de 3 de juliol, pel qual es reestructura l'Institut Social de la Marina, regula l'estructura i les funcions de l'Institut, adscrit al Ministeri de Treball i Afers Socials, i dotat de personalitat jurídica.
  
El Reial Decret Legislatiu 1/1994, de 20 de juny, pel qual s'aprova el Text Refós de la Llei General de la Marina continuarà duent a cap les funcions i serveis que té encomanats en relació amb la gestió del Règim Especial de la Seguretat Social dels Treballadors del Mar, sense perjudici dels altres que li atribueixen les lleis reguladores i altres disposicions vigents en la matèria.
  
Finalment, la disposició transitòria quarta de l'Estatut d'Autonomia de la Comunitat Valenciana i el Reial Decret 4.015/1982, de 29 de desembre, regulen el funcionament de la Comissió Mixta de Transferències, i també la forma i les condicions a què han d'ajustar-se els traspassos de funcions i serveis de l'administració de l'Estat a aquesta comunitat autònoma.
  
Sobre la base de les anteriors previsions, procedeix que la Comunitat Valenciana faça efectives les seues competències en matèria educativa, d'assistència i serveis socials, d'ocupació i formació professional ocupacional encomanades a l'Institut Social de la Marina, per la qual cosa es procedeix a realitzar traspassos de funcions i serveis de tal índole a aquesta.
  
B) Funcions que assumeix la Comunitat Autònoma i identificació dels serveis que es traspassen.
  
1. Es traspassen a la Comunitat Valenciana, dins del seu àmbit territorial, les funcions i els serveis que ve realitzant l'Institut Social de la Marina en matèria educativa, d'assistència i serveis socials, establides en l'article segon, apartat 6, del Reial Decret 1414/1981, de 3 juliol, pel qual es reestructura l'Institut Social de la Marina.
  
Així mateix, es traspassen a la Comunitat Valenciana, dins del seu àmbit territorial, les funcions que ve executant l'Institut Social de la Marina en matèria d'ocupació (inscripció de demandants, renovació de demandes, gestió d'ofertes de treball, registre de contractes, orientació professional), i formació professional ocupacional.
  
Correspondrà, així mateix, a la Comunitat Valenciana la contractació, la gestió, l'actualització i la resolució dels concerts amb entitats i institucions assistencials que presten serveis a la comunitat autònoma, dins dels límits pressupostaris.
  
A partir de l'efectivitat del traspàs d'aquestes funcions, la Comunitat Valenciana se subrogarà en els acords en vigor entre l'Institut Social de la Marina i altres organismes i entitats, fins la seua extinció.
  
Les funcions i serveis que es traspassen per aquest acord se sotmetran, si s'escau, a la legislació bàsica de l'Estat en allò relatiu a la determinació dels beneficiaris, requisits i intensitat de l'acció protectora i règims economicofinancer i economicoadministratiu.
  
La Comunitat Valenciana, pel que fa al col·lectiu maritimopesquer, se sotmetrà en l'exercici de les funcions traspassades a les obligacions internacionals assumides per l'Estat espanyol.
  
2. Per a l'efectivitat de les funcions relacionades es traspassen a la Comunitat Valenciana, receptora d'aquestes, els serveis i institucions dels seu àmbit territorial que es detallen en les relacions adjuntes a l'acord.
  
C) Funcions que es reserva l'administració de l'Estat.
  
L'administració de l'Estat seguirà exercint en relació amb les matèries que es traspassen, les següents funcions:
  
a) Promoure el benestar dels treballadors del mar a bord i en l'estranger, complint els convenis i recomanacions de l'Organització Internacional del Treball.
  
b) Promoure, en col·laboració amb l'Institut Nacional d'Ocupació, totes les accions que competen a aquest, en l'àmbit territorial de la comunitat autònoma, quan es referesquen als treballadors del mar.
  
c) L'elaboració d'estadístiques de formació professional ocupacional marítima per a fins estatals.
  
d) Les que es desenvolupen a través dels actuals centres de formació marítima que té assignats objectius especials d'investigació i de formació especialitzada en els àmbits nacional i internacional.
  
e) Les accions necessàries per a l'atenció i repatriació de tripulacions en situacions d'abandó, captures, naufragis i altres anàlogues.
  
f) L'atenció als marins emigrants en vaixells estrangers i plataformes petrolíferes, tant en el moment de la seua contractació com durant la realització del seu treball i posterior repatriació.
  
g) Les relacions internacionals vinculades a aquestes matèries.
  
D) Funcions en què han de concórrer l'administració de l'Estat i la de la comunitat autònoma.
  
Es desenvoluparan coordinadament entre l'Institut Social de la Marina i la Comunitat Valenciana, les funcions següents:
  
a) L'intercanvi d'informació i assistència, així com l'assessorament i la cooperació amb caràcter permanent en les matèries que són objecte d'aquest traspàs, d'acord amb els termes que s'especifiquen mitjançant conveni o altres instruments que pugen pactar-se entra ambdues administracions. Pel que fa al mercat de treball, l'intercanvi d'informació i la cooperació permanents s'orientaran a un millor coneixement del mercat de treball que garantesca la compensació d'ofertes i demandes entre oficines, els principis d'igualtat de drets, lliure circulació, no discriminació i treball en tot el territori nacional per als treballadors del mar.
  
b) El registre i tractament de la informació derivada de les actuacions relatives a les funcions d'intermediació en el mercat de treball, garantirà en tot cas la transparència i accessibilitat a aquesta del sistema públic d'ocupació dels treballadors del mar, i s'establirà una metodologia de comunicacions que permeta una coordinació eficaç i que garantesca un sistema d'informació nacional, la coordinació del qual correspon a l'Institut Social de la Marina. Aquest sistema permetrà, en tot moment, la transparència i vigència de la informació i la igualtat d'accés per als usuaris i gestors.
  
c) Per tal de garantir l'actual nivell d'utilització de les estadístiques per a fins estatals, la Comunitat Valenciana facilitarà a l'Institut Social de la Marina la informació que li permeta l'elaboració de l'estadística sobre l'exercici de les funcions transferides, que seguirà les definicions actuals o les que, si s'escau, s'establesquen en el conveni a què fa referència l'apartat a), d'aquest apartat, de forma que quede garantida la seua coordinació i integració amb la resta de la informació estadística d'àmbit estatal. Per la seua banda l'Institut Social de la Marina facilitarà a la Comunitat Valenciana la informació elaborada sobre aquestes matèries.
  
d) L'elaboració d'estudis i projectes conjunts, i també la realització de propostes que tendeixen al perfeccionament de l'acció social dels treballadors del mar i la col·laboració en accions programades d'interés general.
  
e) El desenvolupament dels programes d'informàtica de projecció estatal i l'accés a la informació derivada d'aquests.
  
f) L'Institut Social de la Marina, a través dels actuals centres nacionals de formació ocupacional marítima, o d'aquells que tenen assignats objectius especials d'investigació i de formació especialitzada d'àmbit nacional i internacional, prestarà el suport necessari a la Comunitat Valenciana per al desenvolupament dels programes formatius i tècnics que es precisen.
  
g) La creació per part de l'Institut Social de la Marina, de plans d'àmbit estatal en les matèries objecte del traspàs seran adequadament coordinades amb la Comunitat Valenciana.
  
h) Qualsevol altra que puga contribuir a la millor relació i coordinació entre l'administració de l'estat i la Comunitat Valenciana.
  
E) Règim financer i pressupostari.
  
a) El finançament del cost corresponent al traspàs s'assignarà i efectuarà per al cost real del servei determinat sobre la liquidació del pressupost de l'any 1998 per a l'Institut Social de la Marina, en pessetes de l'exercici 1999, corresponents a les funcions i serveis prestats per l'administració de l'estat en relació amb els serveis objecte de traspàs, i que es recullen en la relació número 3. Aquests crèdits seran objecte d'actualització en funció dels atorgats a l'Institut Social de la Marina per a educació, assistència social, ocupació i formació professional ocupacional.
  
b) Els crèdits que corresponguen a la Comunitat Valenciana pels serveis traspassats estaran a disposició d'aquesta mitjançant transferències mensuals dins dels 15 primers dies de cada mes.
  
Aquests crèdits es consignaran en el capítol 4, article corresponent a transferències a comunitats autònomes, dels pressupostos de l'Institut Social de la Marina.
  
c) Així mateix, la totalitat de les càrregues econòmiques o deutes que es deriven d'obligacions el rèdit o generació de les quals fóra anterior a la data d'efectivitat d'aquest acord i que no hagen estat incloses en la liquidació del pressupost de l'exercici corresponent als serveis de l'Institut Social de la Marina que es transfereixen, aniran a càrrec d'aquest.
  
d) La Comunitat Valenciana i el Ministeri de Treball i Afers Socials intercanviaran la informació que a efectes estadístics s'establesca.
  
Així mateix, la Comunitat Valenciana facilitarà al Ministeri de Treball i Afers Socials la documentació comptable relativa als serveis transferits en els mateixos procediments i terminis que els aplicats actualment en realció amb els serveis transferits en matèria de Seguretat Social (INSALUD, INSERSO i ISM).
  
F) Béns, drets i obligacions de l'Estat que es traspassen.
  
1. Es traspassen a la Comunitat Valenciana els béns, drets i obligacions de l'Institut Social de la Marina que corresponen als serveis traspassats
  
2. En el termini de tres mesos des de l'efectivitat d'aquest acord, pel govern es firmaran les corresponents actes d'entrega i recepció de mobiliari , equip i material inventariable.
  
3. S'adscriuen a la Comunitat Valenciana els béns patrimonials afectats a l'Institut Social de la Marina que es recullen en l'inventari detallat de la relació adjunta número 1.
  
Aquesta adscripció s'entén sense perjudici de la unitat del patrimoni de la Seguretat Social, distint de l'Estat i afecte al compliment dels seus fins específics, la titularitat de la qual correspon a la Tresoreria General de la Seguretat Social.
  
Les obres de nova edificació, així com les d'ampliació que suposen modificació de l'estructura externa sobre immobles o terrenys transferits, realitzades per la comunitat autònoma, s'integraran definitivament en el seu patrimoni, i s'arbitrarà de mutu acord les mesures oportunes perquè, d'acord amb la legislació civil i hipotecària vigent, es faça efectiva l'anterior finalitat. A aquest efecte, es podrà establir la realització de convenis entre ambdues adminsitracions, que així mateix es podran estendre a la regulació dels procediments per a l'alienació i gravamen de béns immobles de titularitat de la Tresoreira General de la Seguretat Social, que en tot cas requeriran el mutu acord d'ambdues administracions i també a les noves adscripcions i permutes entre els serveis transferits i aquells que encara no hagen sigut objecte de traspàs i, en general, a tot allò que convinga al mutu interés.
  
Mentre no es formalitze l'esmentat conveni, les noves adscripcions d'immobles, autoritzades pel Consell de Ministres, no requeriran la formalització mitjançant acord específic del ple de la Comissió Mixta. Serà suficient, per a la seua efectivitat, la firma pels representants autoritzats de la Tresoreria General de la Seguretat Social i de la comunitat autònoma, de la corresponent acta de posada a disposició, de la qual es remetrà un exemplar, per a la seua constància, custòdia i arxiu, a la Secretaria de la Comissió Mixta.
  
G) Personal adscrit als serveis i institucions que es traspassen.
  
1. El personal adscrit als serveis i institucions traspassats i que es referencien nominalment en la relació adjunta número 2, passaran a dependre de la Comunitat Valenciana, en els termes legalment previstos per l'Estatut d'Autonomia, i les altres normes que en cada caso resulten aplicables i en les mateixes circumstàncies que s'especifiquen en la relació adjunta.
  
2. L'Institut Social de la Marina o altre òrgan competent en matèria de personal notificarà als interessats el traspàs. Així mateix, es remetrà als òrgans competents de la Comunitat Valenciana una còpia certificada de tots els expedients del personal traspassat, així com certificats d'havers referits a les quantitats meritades durant 1999.
  
Pel que fa al personal que es traspassa, i que es troba immergit en algun procés de consolidació, funcionarització o promoció iniciat, la seua incorporació a la Comunitat Valenciana es realitzarà en els termes que resulten de l'execució d'aquests, d'acord amb les especificacions establides en l'acord complementari a aquest traspàs.
  
H) Valoració de les càrregues financeres dels serveis traspassats.
  
La valoració efectuada per la Comissió Mixta de Transferències dels crèdits pressupostaris de l'exercici 1999, que es transfereix a la Comunitat Valenciana i que són les que s'especifiquen en la relació adjunta número 3, ascendeix a un total de 234.131.382 pessetes, import que s'actualitzarà per al 2000 i següents, de conformitat amb el que estableix l'apartat E).a) d'aquest acord.
  
I) Documentació i expedients dels serveis que es traspassen.
  
L'entrega de la documentació i expedients dels serveis traspassats, amb els corresponents inventaris, es realitzarà en el termini de tres mesos des de la data d'efectivitat d'aquest acord.
  
J) Data d'efectivitat del traspàs.
  
Els traspassos de funcions i serveis objecte d'aquest acord tindran efectivitat a partir del dia 1 d'octubre de 1999.
  
I perquè hi conste, s'expedeix aquesta certificació.
  
Madrid, 21 d'abril de 1999.- Les secretàries de la Comissió Mixta: Rosa Rodríguez Pascual i Catalina Escuín Palop.
  
 Relació número 3.
  
Valoració del cost del traspàs de les funcions i serveis en matèria educativa, d'assistència i serveis socials, ocupació i Formació Professional Ocupacional dels treballadors del mar, a la Comunitat Autònoma Valenciana en base a la liquidació del pressupost de l'exercici 1998, en pessetes de 1999.
  
Dades en mils de pessetes:
  
Capítol I 141.800
  
Capítol II 57.076
  
Capítol IV 13.312
  
Capítol VI 9.605
  
Costos indirectes serveis centrals i perifèrics 17.335
  
Costos associats en la Tresoreria General
  
 de la Seguretat Social i en el Ministeri
  
 de Treball i Afers Socials 10.968
  
Valoració total 250.096.
  
Ingressos per serveis prestats 10.815
  
Valoració neta del traspàs 239.281


Còpia Permalink ELI